ཆོས་སྐུའི་སྙིང་པོ་ཡིག་དྲུག་

ཆོས་སྐུའི་སྙིང་པོ་ཡིག་དྲུག 
ཆོས་སྐུ་ཐམས་ཅད་མཁྱེན་པའི་སྙིང་པོ་སྟེ། ཕར་ཕྱིན་དྲུག་ལ་ཟེར་ཞིང་། ཕར་ཕྱིན་དྲུག་ནི་སངས་རྒྱས་ཐོབ་པ་ལ་ངེས་པ་དུ་སློབ་དགོས་པའི་ལམ་ཡིན་པ་དང་། དྲུག་པོ་དེ་མཐར་ཕྱིན་ན་ས་བཅུ་ཐོབ་ནས་སངས་རྒྱས་པ་ཡིན། ཕར་ཕྱིན་དྲུག་པོ་དེ་ཡི་གེའི་ཐོག་ནས་མཚོན་པ་ནི་གཟུངས་སྔགས་ཡི་གེ་དྲུག་པོ་སྟེ། ཨོཾ་མ་ཎི་པདྨེ་ཧཱུཾ་ཞེས་པ་འདི་ཡིན་ཅིང་། འདིའི་མཚོན་དོན་དང་འགྲེལ་བཤད་སྐོར་གྲུབ་མཐའ་རིས་མེད་ཀྱི་མཁས་དབང་མང་པོ་ཞིག་གིས་མཛད་པ་རྒྱས་བསྡུས་སྣ་ཚོགས་ཡོད། 
Category:དུང་དཀར་ཚིག་མཛོད་ཆེན་མོ་